ཞིས་ཅིན་ཕིང་གིས་ནན་གྱིས་གསུངས་རྒྱུར།ཉེ་བའི་ལོ་གཉིས་ཀྱི་རིང་ལ་རྩད་བཅད་པའི་གྱོད་གཞི་དང་སྐོར་ཞིབ་བྱས་ནས་རྩད་ཆོད་པའི་གནད་དོན་ལ་བལྟས་ན།རུལ་སུངས་ལ་ངོ་རྒོལ་བྱེད་པའི་འཐབ་རྩོད་སྔར་བཞིན་ཛ་དྲག་དང་རྙོག་འཛིང་ཆེ་སྟེ།གཙོ་བོ་ནི་རུལ་སུངས་བྱེད་མི་ཕོད་པ་དང་རུལ་སུངས་བྱེད་མི་ཆོག་པ།རུལ་སུངས་བྱེད་མི་བསམ་པ་བཅས་མངོན་འགྱུར་བྱེད་པའི་ཐད་ནས་ད་རུང་ཐག་གཅོད་རང་བཞིན་གྱི་རྒྱལ་ཁབ་ལེན་ཐུབ་མེད་པ་དང་།རུལ་སུངས་བྱ་འགུལ་ཇེ་ཉུང་དུ་སོང་ཡོད་མོད་འོན་ཀྱང་ད་རུང་རྩ་མེད་དུ་གཏོང་ཐུབ་མེད་ལ།རུང་སུངས་ལ་ངོ་རྒོལ་བྱེད་པའི་སྒྲིག་གཞི་བཙུགས་ཡོད་མོད་འོན་ཀྱང་ད་རུང་འཐུས་ཚང་མིན་པ་དང་།བམས་བློའི་སློབ་གསོར་ཤུགས་བསྣན་ཡོད་མོད་འོན་ཀྱང་ད་རུང་བསམ་བློའི་སྟེང་ནས་འགོག་སྲུང་བྱེད་པའི་རྨང་གཞི་བརྟན་པོ་མིན་པས།རུལ་སུངས་པ་ཇེ་ཉུང་དུ་གཏོང་བ་དང་།རུལ་སུངས་པའི་གྲངས་ཀ་འཕར་བར་བཀག་འགོག་བྱེད་པ།ཆབ་སྲིད་ཀྱི་ཁོར་ཡུག་བཟང་བོ་བསྐྲུན་པ་བཅས་ཀྱི་བྱ་བར་ད་རུང་དཀའ་ཚེགས་ཧ་ཅང་ཆེ།དེར་བརྟེན།ཏང་སྲོལ་སྲིད་གཙང་འཛུགས་སྐྲུན་དང་རུལ་སུངས་ལ་ངོ་རྒོལ་བྱེད་པའི་འཐབ་རྩོད་དུས་ནམ་ཡང་རྒྱུན་འཁྱོངས་བྱེད་དགོས།ཏང་ཡོངས་ཀྱི་གོང་འོག་བར་གསུམ་གྱིས་སེམས་ཤུགས་གཅིག་སྒྲིལ་བྱེད་པ་དང་།མི་དམངས་མང་ཚོགས་ཀྱིས་རྒྱབ་སྐྱོར་ཆེན་པོ་བྱས་ན།ང་ཚོས་ཏང་སྲོལ་སྲིད་གཙང་འཛུགས་སྐྲུན་དང་རུལ་སུངས་ལ་ངོ་རྒོལ་བྱེད་པའི་འཐབ་རྩོད་ཀྱི་རྒྱལ་ཁ་ལེན་ཐུབ་པ་ཤ་སྟག་ཡིན་ཟེར།